લોકસભાની ૨૦૧૪ની ચૂંટણીમાં આસામની ૧૪માંથી સાત બેઠકો મેળવનાર ભાજપનો દેખાવ રાજ્ય વિધાનસભાની ચૂંટણીમાં કેવો રહેશે એ જોવાનું રસપ્રદ બનશે. ભાજપે અહીં અસમ ગણપરિષદ અને બોડોલેન્ડ પીપલ્સ ફ્રન્ટ સાથે ચૂંટણી સમજૂતી કરી છે. ૨૦૦૧ની સાલથી આસામમાં સત્તા સંભાળી રહેલી કોંગ્રેસની તરુણ ગોગોઇ સરકારને ચૂંટણીમાં ‘એન્ટિ ઇન્કમબન્સી’ યાને શાસનવિરોધી માહોલનો સામનો કરવો પડી રહ્યો છે. ભાજપે અહીં સર્વાનંદ સોનોવાલને પોતાના મુખ્યપ્રધાનપદના ઉમેદવાર જાહેર કર્યા છે.